
Αρ. Φύλλου 104 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της 2/8797/25.2.1999 
απόφασης του Γενικού Λογιστηρίου του Κράτους 


«Σύσταση λογαριασμού και καθορισμός κίνησής 

του». 1 

Ορισμός Κυβερνητικού Επιτρόπου στην Τράπεζα Ελ¬ 
λάδος . 2 

Καθιέρωση με αμοιβή υπερωριακής εργασίας για 
αντιμετώπιση υπηρεσιακών αναγκών Ιδρυμάτων 
Κοινωνικής Πρόνοιας, Α' εξαμήνου 2002. 3 

Συγκρότηση Κεντρικής Επιτροπής Εποπτείας και Συ¬ 
ντονισμού Εφαρμογής του Ν. 2643/1998 όπως τρο¬ 
ποποιήθηκε με τις διατάξεις του άρθρου 48 του Ν. 

2972/2001 . 4 

Χωροταξική ανακατανομή Μονάδων Πρωτοβάθμιας 
Φροντίδας Υγείας Περιφέρειας Α' ΠΕΣΥ Νοτίου Αι¬ 
γαίου . 5 

Απονομή επαίνου σε μονίμους υπαλλήλους του Ταμεί¬ 
ου Αρχαιολογικών Πόρων και Απαλλοτριώσεων.... 6 
Πρόσληψη συμβούλων για την εκπόνηση έρευνας με¬ 
λέτης των Όρων και Προτύπων Υγειονομικής Κά¬ 
λυψης των αεροδρομίων της χώρας. 7 

Αύξηση μετοχικού κεφαλαίου της αμιγούς δημοτικής 
επιχείρησης με την επωνυμία «Αναπτυξιακή Επιχεί¬ 
ρηση Δήμου Αλίμου (Α.Ν.Ε.Δ.Α.)»και τροποποίηση 

της συστατικής της πράξης. 8 

Σύσταση αμιγούς Δημοτικής Επιχείρησης στο Δήμο 
Μαλεσίνας Νομού Φθιώτιδας, με την επωνυμία 
«Δημοτική Επιχείρηση Ανάπτυξης Δήμου Μαλεσί¬ 
νας» (Δ.Ε.Α.ΔΗ.Μ.). 9 

Καθιέρωση και κατανομή Υπερωριακής Εργασίας Α' 
εξαμήνου 2002 για τις ανάγκες Ποιοτικού - Φυτοϋ- 
γειονομικού και Ποσοτικού ελέγχου στους Υπαλλή¬ 
λους της Νομαρχιακής Αυτοδιοίκησης. 10 


ΑΠΟΦΑΣΕΙ Σ 

Αριθ. 30085 (1) 

Τροποποίηση και συμπλήρωση της 2/8797/25.2.1999 
απόφασης του Γενικού Λογιστηρίου του Κράτους «Σύ¬ 
σταση λογαριασμού και καθορισμός κίνησής του». 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των άρθ. 5 και 8 του Ν. 2771 /99 «Περί Ει¬ 
δικών Λογαριασμών και άλλες διατάξεις». 

2. Τις διατάξεις των άρθρων 60 και 62 του Ν. 2362/95, 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

3. Την αριθμ. 27519/18.12.2000 ΚΥΑ (ΦΕΚ122/7.2.2001) 
με την οποία τροποποιήθηκε η αρίθμ. 2/8797/25.2.1999 
απόφαση του Γ.Λ.Κ. περί σύστασης του αριθμ. Ν. 234362/ 
2 Ειδικού Λογαριασμού που τηρείται στην Τράπεζα της 
Ελλάδας. 

4. Το αριθμ. 728/26.3.2001 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης, Γε¬ 
νική Γραμματεία Πολιτικής Προστασίας, στο οποίο επιση- 
μαίνεται η δυσλειτουργία κίνησης του Ειδικού Λογαρια¬ 
σμού 234-Ν. 234362/2 που τηρείται στην Τράπεζα της Ελ¬ 
λάδας, προκειμένου για την απολύτως απαραίτητη, με 
δεδομένη την αναβάθμιση της συνεργασίας ιδιαίτερα με 
την ΧΙη Δ/νση της ΕΕ, συμμετοχή της Γ.Γ.Π.Π. σε συνέ¬ 
δρια, σεμινάρια και ερευνητικά προγράμματα (όπως το 
πρόγραμμα ΠίεΙκ ΜαηαρΘΓΠθπί δθΓνίοεε) γεγονός που 
προκαλεί δαπάνες μίσθωσης και προμήθειας ηλεκτρονι¬ 
κών υπολογιστών, φωτοαντιγραφικών και λοιπών συνα¬ 
φών μηχανημάτων, αναβάθμισης, συντήρησης και επι¬ 
σκευής αυτών, αγορά τηλεπικοινωνιακού εξοπλισμού, 
εξόφληση συνδρομών τηλεπικοινωνιών, δαπάνες διοργά¬ 
νωσης και συμμετοχής σε συνέδρια, φιλοξενίας προσκε¬ 
κλημένων, δαπάνες μετακίνησης και ημερήσιας αποζη- 

μίωσης, αναθέσεις για διεκπεραίωση επιστημονικού έρ¬ 
γου και ερευνητικών προγραμμάτων. 

5. Την αριθμ. 1100383/1330/Α0006/31.10.2000 ΦΕΚ 
1485/τ.Β/2001 απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

6. Την αριθμ. ΔΙΔΚ/Φ1/2/11187/12.5.2000 απόφαση του 
Πρωθυπουργού και της Υπουργού ΕΣ.Δ.Δ. & Α., «Ανάθε¬ 
ση αρμοδιοτήτων στους Υφυπουργούς ΕΣ.Δ.Δ. & Α.». 

7. Την ανάγκη τροποποίησης της αριθμ. 27519/ 
18.12.2000 ΚΥΑ όσον αφορά στην εγγραφή πιστώσεων 
στον προϋπολογισμό εξόδωντουΥΠ.ΕΣ.Δ.Δ.&Α. του Ε.Φ. 
07/640 και σε ΚΑΕ πλέον του 0846 σύμφωνα με τις οριζό¬ 
μενες από την νομοθεσία διατάξεις που διέπουν τον κα¬ 
θορισμό της κίνησης και λειτουργίας των ειδικών λογα¬ 
ριασμών. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Α. Τροποποιούμε την αρίθμ. 2/8797/25.2.1999 απόφα¬ 
ση του Γενικού Λογιστηρίου του Κράτους «Σύσταση λο¬ 
γαριασμού και καθορισμός κίνησής του», όπως τροπο¬ 
ποιήθηκε και συμπληρώθηκε με την αρίθμ. 27519/2000 
ΚΥΑ που αναφέρεται στο λογαριασμό που τηρείται στην 
Τράπεζα της Ελλάδος- Κεντρικό Κατάστημα με τίτλο 
«234-Ν. 234362/2 με τίτλο Ε.Δ.-Υπουργείο Εσωτερικών, 
Δημόσιας Διοίκησης και Αποκέντρωσης(ΥΠ.ΕΣ.Δ.Δ.& Α)- 
Γενική Γραμματεία Πολιτικής Προστασίας (Γ.Γ.Π.Π.) «Ορ¬ 
γάνωση Σεμιναρίων για την αντιμετώπιση φυσικών κ.λπ. 
καταστροφών» προσαρμόζοντας αυτόν στις διατάξεις 
του Νόμου 2771/1999 και αντικαθιστούμε την περ. 3 της 
παρ. Β, ως εξής: 

Β. Καθορίζουμε σχετικά με την κίνηση του λογαριασμού 
ότι: 

Το γραφείο Συμψηφισμών με την αναγγελία της Τραπέ- 
ζης της Ελλάδος για τη μεταφορά του ποσού στο λογα¬ 
ριασμό του Δημοσίου θα εμφανίζει αυτό στα έσοδα του 
Κρατικού Προϋπολογισμού (ΚΑΕ 4219) και θα ενημερώ¬ 
νει τη Δ20 Προϋπολογισμού του Γ.Λ.Κ. για εγγραφή σε 
ύψος πιστώσεων στον Προϋπολογισμό εξόδων του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης στους ΚΑΕ: 0711,0713, 0732, 0824, 0842, 0843, 
0845, 0846, 0847, 0864, 0871, 0873,1111, 1121, 1122, 
1713, 1723,1725 του Ε.Φ. 07/640. Κατά τα λοιπά ισχύει η 
αριθμ. 27519/18.12.2000 τροποποιημένη ΚΥΑ (ΦΕΚ 122/ 
7.2.2001). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιανουάριου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Λ. ΠΑΠΑΔΗΜΑΣ 

-♦- 

Αριθ. 2/5120/0025 (2) 

Ορισμός Κυβερνητικού Επιτρόπου στηνΤράπεζα Ελλάδος. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 3 του Ν. 3729/28 «Περί του Επιτρόπου του 
Κράτους παρά τη Τραπέζη της Ελλάδος». 

2. Το άρθρο 2 του Ν.Δ. 2181/1943 «Περί συμπληρώσε- 


ως των διατάξεων των αφορουσών την Τράπεζα της Ελ¬ 
λάδος». 

3. Το άρθρο 47 του Καταστατικού της Τράπεζας. 

4. Την αριθμ. 1100383/1330/Α0006/31.10.2001 απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ Β' 1485/2001), αποφασίζουμε: 

Ορίζουμε όπως τα καθήκοντα του Κυβερνητικού Επι¬ 
τρόπου στην Τράπεζα της Ελλάδος, ασκεί στο εξής ο 
Σκούφης Δημήτριος Γεν. Δ/ντής Μισθών και Συντάξεων, 
με αναπληρωτή την Παπαδονικολάκη Μαρία, Δ/ντρια 
Δημ. Χρέους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,29 Ιανουάριου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 2/4991/0022 (3) 

Καθιέρωση με αμοιβή υπερωριακής εργασίας για αντιμε¬ 
τώπιση υπηρεσιακών αναγκών Ιδρυμάτων Κοινωνικής 
Πρόνοιας, Α' εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/τ.Α/98). 

2. Το γεγονός της επί 24ώρου λειτουργίας των Ιδρυμά¬ 
των Κοινωνικής Πρόνοιας. 

3. Το γεγονός της ύπαρξης πιστώσεων ύψους 
5.500.000 δραχμών στους αντίστοιχους πρϋπολογι- 
σμούς των Ιδρυμάτων Κοινωνικής Πρόνοιας για την αντι¬ 
μετώπιση της δαπάνης που προκαλείται από τις διατάξεις 
της Απόφασης αυτής. 

4. Τα σχετικά έγγραφα των Ιδρυμάτων Κοινωνικής Πρό¬ 
νοιας. 

5. Την υπ’ αριθμ.2/80345/0004/8.11.99 Κ.Υ.Α. «Μεταβί¬ 
βαση εξουσίας υπογραφής στους Γενικούς Γραμματείς 
Υπουργείων, σύμφωνα με το άρθρο 7 παρ.1 του Ν. 
1943/91». 

6. Την αριθ. 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

Εγκρίνουμε την καθιέρωση υπερωριακής εργασίας με 
αμοιβή, στο παρακάτω προσωπικό των Ιδρυμάτων Κοινω¬ 
νικής Πρόνοιας για το Α' εξάμηνο του έτους 2002, ως 
εξής: 

1. Για τρεις (3) οδηγούς του Θ.Χ.Π.Π. Αθηνών μέχρι 150 
ώρες συνολικά. 

2. Γιαέξι (6) οδηγούςτου Θ.Χ.Π. Αττικής μέχρι 400 ώρες 
συνολικά. 

3. Για δύο (2) οδηγούς του Ε.Ι.Α.Α. μέχρι 250 ώρες συ¬ 
νολικά. 

4. Για τρεις (3) οδηγούςτου Θ.Χ.Π. Εύβοιας μέχρι 225 
ώρες συνολικά. 

5. Γ ια επτά (7) οδηγούς του ΠΙΚΠΑ μέχρι 650 ώρες συ¬ 
νολικά. 

Σε κάθε περίπτωση η δαπάνη για την πληρωμή των ανω¬ 
τέρω αποζημιώσεων περιορίζεται αποκλειστικά και μόνο 

μέσα στα πλαίσια των εγγεγραμμένων για το σκοπό αυτό 
πιστώσεων στους οικείους προϋπολογισμούς και δεν δύ- 
ναται να αυξηθεί είτε με τροποποίηση του προϋπολογι¬ 
σμού είτε με χορήγηση συμπληρωματικώνπιστώσεων, με 
ευθύνη της Δ/νσης του κάθε Ν.Π.Δ.Δ. 

Η ωριαία αποζημίωση του ανωτέρω προσωπικού ορίζε¬ 
ται σύμφωνα με τις διατάξεις του άρθρου 15 του Ν. 2592/ 
98 (ΦΕΚ57/τ.Α'/98). 

Οι αποφάσεις των οικείων οργάνων των Ν.Π.Δ.Δ. για 
την ονομαστική κατανομή του προσωπικού σε υπερωρια- 
κή απασχόληση, κοινοποιούνται στην Γεν. Δ/νση Πρόνοι- 
ας-Τμήμα Προσωπικού Φορέων Εθνικού Συστήματος 
Κοινωνικής Φροντίδας του Υπουργείου Υγείας και Πρό¬ 
νοιας και στη Δ22 Μισθολογίου του Γενικού Λογιστηρίου 
του Κράτους. 

Η απόφαση αυτή ισχύει ένα μήνα πριν την δημοσίευσή 
της στην Εφημερίδατης Κυβερνήσεως και μέχρι 30.6.2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιανουάριου 2002 

Οι Γ ενικοί Γ ραμματείς 

Δημοσιονομικής Πολιτικής 

του Υπουργείου Οικονομικών Υπουργείου Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 90374 (4) 

Συγκρότηση Κεντρικής Επιτροπής Εποπτείας και Συντονι¬ 
σμού Εφαρμογής του Ν. 2643/1998 όπως τροποποιή¬ 
θηκε με τις διατάξεις του άρθρου 48 του Ν. 2972/2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2956/2001 «Αναδιάρθρωση ΟΑ- 
ΕΔ και άλλες διατάξεις» (ΦΕΚ258/Α). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

3. Τις διατάξεις του Ν. 2643/99 «Μέριμνα για την απα¬ 
σχόληση προσώπων ειδικών κατηγοριών και άλλες διατά¬ 
ξεις» (ΦΕΚ220/Α). 

4. Τις διατάξεις του άρθρου 48 του Ν. 2972/2001. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ’ όσον η σχετική δαπάνη θαπροκύ- 
ψει με τον καθορισμό της αποζημίωσης που θα γίνει με 
την έκδοση της προβλεπόμενης στην παρ. 15 του άρθρου 
31 του Ν. 2956/2001 κοινής Υπουργικής απόφασης, απο¬ 
φασίζουμε: 

Α. Συγκροτούμε στο Υπουργείο Εργασίας και Κοινωνι¬ 
κών Ασφαλίσεων, Κεντρική Επιτροπή Εποπτείας και Συ¬ 
ντονισμού Εφαρμογής του Ν. 2643/1998 όπως τροποποι¬ 
ήθηκε με τις διατάξεις του άρθρου 48 του Ν. 2972/2001. 

Η Επιτροπή που είναι επταμελής και αποτελείται από 
ανώτατους ή ανώτερους υπαλλήλους του Υπουργείου 
Εργασίας και Κοινωνικών Ασφαλίσεων και του Ο.Α.Ε.Δ., 
μπορεί να αποτελείται και από μέλος του Νομικού Συμ¬ 
βουλίου του Κράτους που υπηρετεί στο Γραφείο του Νο¬ 
μικού Συμβούλου του Υπουργείου. 

Β. Έργο της Επιτροπής αποτελεί η εποπτεία και ο συ¬ 
ντονισμός των δράσεων και διαδικασιών των Περιφερεια¬ 


κών Διευθύνσεων του Ο.Α.Ε.Δ. και των Τοπικών Υπηρε- 
σιώνπου έχουντις έδρεςτους οι Επιτροπέςτου άρθρου 9. 

Με απόφαση του Υπουργού Εργασίας και Κοινωνικών 
Ασφαλίσεων καθορίζεται ειδικότερα ο τρόπος λειτουρ¬ 
γίας της και κάθε άλλη αναγκαία λεπτομέρεια για την 
άσκηση του έργου της. 

Η θητεία της Επιτροπής είναι διετής. 

Η αποζημίωση των Μελών της Επιτροπής ορίζεται με 
κοινή απόφαση των Υπουργών Οικονομικών και Εργασίας 
και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. Υ3α/ΓΠ 20392 (5) 

Χωροταξική ανακατανομή Μονάδων Πρωτοβάθμιας Φρο¬ 
ντίδας Υγείας Περιφέρειας Α' ΠΕΣΥ Νοτίου Αιγαίου. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΥΓΕΙΑΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2889/2001/ΦΕΚ 37Α/2.3.2001 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις». 

2. Τις διατάξεις των άρθρων 1 καιδτου Ν. 2194/94/ΦΕΚ 
34Α/94. 

3. Τις διατάξεις των άρθρων 14,18,19 και 25 του Ν. 
1397/83/ΦΕΚ 143 Α/83. 

4. Τις διατάξεις του Ν. 2519/97/ΦΕΚ 165Α797. 

5. Τις διατάξεις της παρ. 10, του άρθρου 28 του Ν. 2646/ 
98/ΦΕΚ236Α720.10.98. 

6. Τις διατάξεις της παρ. 2 του άρθρου 1 του Ν. 2469/ 
97/ΦΕΚ 38 Α797 και το γεγονός ότι από τις διατάξεις της 
απόφασης αυτής δεν θα προκληθεί επιπλέον οικονομική 
επιβάρυνση στον κρατικό προϋπολογισμό. 

7. Την αρ. ΔΙΔΚ/Φ. 1/2/22875/2001/ΦΕΚ 1480Β7 
31.10.2001 απόφαση ανάθεσης αρμοδιοτήτων στους 
Υφυπουργούς Εσωτερικών, Δημ. Διοίκησης και Αποκέ¬ 
ντρωσης. 

8. Την αρ. 1100383/1330/Α0006/ΦΕΚ1485 Β /31.10.2001 
απόφαση ανάθεσης αρμοδιοτήτων στους Υφυπουργούς 
Οικονομικών. 

9. Τηναρ. 6459/2001/ΦΕΚ1480 Β /31.10.2001 απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο. 

10. Την αρ. Α3α/οικ. 11228/3.8.87/ΦΕΚ 453Β/87 κοινή 
υπουργική απόφαση. 

11. Την αρ. Α3α/ΟΙΚ. 956/25.1,88/ΦΕΚ 69Β/88 κοινή 
υπουργική απόφαση. 

12. Την αρ. Υ4α/οικ. 5961/94/ΦΕΚ470 Β722.6.94 υπουρ¬ 
γική απόφαση. 

13. Τις αρ. 545/Φ11-13/Φ.31/7.9.2001, 546/Φ.11-13/ 
Φ.31/7.9.2001 και 547/Φ.11-13/Φ.30/7.9.2001 αποφάσεις 
ΔΣτου Α' ΠΕΣΥ Ν. Αιγαίου, αποφασίζουμε: 

1. Το Περιφερειακό Ιατρείο (ΠΙ) Μεσσαριάς Άνδρου Ν. 

Κυκλάδων, που έχει συσταθείμετο άρθρο 3 της (10) σχε¬ 
τικής κοινής υπουργικής απόφασης, ως αποκεντρωμένη 
μονάδα του Κέντρου Υγείας (ΚΥ) Άνδρου, του Ν.Γ.Ν. Σύ¬ 
ρου, αρμοδιότητας Α' ΠΕΣΥ Ν. Αιγαίου, καταργείται και ο 
γιατρός που έχει διοριστεί και υπηρετεί σ’ αυτό, μεταφέ- 
ρεται και υπηρετεί, ως δεύτερος γιατρός, στο Π.Ι. Μπα- 
τσίου του ίδιου ΚΥ. 

Οι κοινότητες Μεσσαριάς, Λαμύρων, Πιτροφού και 
Βουρκωτής που υπάγονταν στο ΠΙ. Μεσσαριάς, μεταφέ- 
ρονται στην περιοχή ευθύνης της έδρας του Κ.Υ. Άνδρου, 
από το οποίο στο εξής θα εξυπηρετούνται. 

2. Συνιστάται Περιφερειακό ιατρείο (Π.Ι) στον Πύργο 
της κοινότητας Πανόρμου Τήνου, ως αποκεντρωμένη μο¬ 
νάδα του Κέντρου Υγείας (Κ.Υ.)Τήνου,του Ν.Γ.Ν. Σύρου, 
αρμοδιότητας του Α' ΠΕΣΥ Ν. Αιγαίου, με έδρα τον Πύρ¬ 
γο, που εξυπηρετεί την περιοχή της κοινότητας έδρας 
του, καθώς και τις περιοχές των κοινοτήτων Ιστερνίων, 
Πανόρμου και Καρδιανής. 

Το ΠΙ Ιστερνίων, που έχει συσταθεί με το άρθρο 3 της 
(11) σχετικής κοινής υπουργικής απόφασης, ως αποκε¬ 
ντρωμένη μονάδα του Κ.Υ. Τήνου, καταργείται και ο για¬ 
τρός που υπηρετεί σ’ αυτό, μεταφέρεται και υπηρετεί πλέ¬ 
ον στο με την παράγραφο αυτή συνιστώμενο ΠΙ Πύργου. 

3. Το Περιφερειακό Ιατρείο (ΠΙ) Φοίνικα, που έχει υπα¬ 
χθεί στην ευθύνη του Κ.Υ. Τήνου, με την (12) σχετική 
υπουργική απόφαση, με τις από αυτό εξυπηρετούμενες 
κοινότητες Φοίνικα, Πάγου, Γαλησσά και Ποσειδωνίας, με- 
ταφέρεται και αποτελεί πλέον αποκεντρωμένη μονάδατου 
Ν.ΓΝ. Σύρου, αρμοδιότητας Α’ΠΕΣΥ Ν. Αιγαίου. Ο γιατρός 
που υπηρετεί στο Π.Ι. Φοίνικα, μεταφέρεται από την αρμο¬ 
διότητα του Κ.Υ. Τήνου στην ευθύνη του Ν.Γ.Ν. Σύρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2002 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΩΡ ΝΑΣΙΩΚΑΣ 
-♦- 

Αριθ. ΔΙΟΙΚ/Α/6702 π.ε. (6) 

Απονομή επαίνου σε μονίμους υπαλλήλους του Ταμείου 
Αρχαιολογικών Πόρων και Απαλλοτριώσεων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 736/77 «Περί Οργανισμού Ταμείου Αρχ/κών 
Πόρων και Απαλ/σεων». 

2. Του αρ. 61 του Ν. 2683/99 «Κύρωση του Κώδικα Κα¬ 
τάστασης Δημ. Πολ. Διοικ. Υπαλλήλων και Υπαλλήλων 
ΝΠΔΔ και άλλες διατάξεις». 

3. Το αρ. 4725/12.7.2001 έγγραφο του Προϊσταμένου 
του Ε.Α.Μ. με το οποίο εισηγείται την απονομή επαίνου 
στους Νικ. Σίδερη και Μαρίνο Καψή, μονίμους υπαλλή- 
λουςτουΤΑΠ,του Κλάδου ΔΕ15 Προσωπικού Ασφαλείας. 

4. Την αρ. 16/18.10.2001 συνεδρίαση του Δ.Σ. του ΤΑΠ 
κατά την οποία αποφασίσθηκε η παραπομπή του θέματος 
της απονομής επαίνου στους προαναφερόμενους υπαλ¬ 
λήλους στο Υπηρεσιακό Συμβούλιο Υπαλλήλων ΝΠΔΔ 
του ΥΠΠΟ. 


5. Τηναρ. 6/29.11.2001 συνεδρίαση του Υπηρ. Συμβου¬ 
λίου Υπαλλήλων ΝΠΔΔ του ΥΠΠΟ, κατά την οποία απο¬ 
φασίσθηκε η απονομή επαίνου στους Νικ. Σίδερη και Μα¬ 
ρίνο Καψή, μονίμους υπαλλήλους του ΤΑΠ του Κλάδου 
ΔΕ 15 Προσωπικού Ασφαλείας που υπηρετούν στο 
Ε.Α.Μ., για την εξαίρετη πράξη τους, και συγκεκριμένα 
διότι θέτοντας σε κίνδυνο τη ζωή τους, κατάφεραν να σώ¬ 
σουν τη ζωή του φύλακατου ΕΑΜ Νικ. Βρεπού, αποφασί¬ 
ζουμε: 

Την απονομή επαίνου στους Νικόλαο Σίδερη και Μαρί¬ 
νο Καψή, μονίμους υπαλλήλους του ΤΑΠΑ του Κλάδου 
ΔΕ 15 Προσωπικού Ασφαλείας για την εξαιρετική πράξη 
της αυτοθυσίας την οποία επέδειξαν, όταν απέτρεψαν 
απόπειρα αυτοκτονίας του συναδέλφου τους Νικ. Βρετ- 
τού, μονίμου υπαλλήλου του ΥΠΠΟ του Κλάδου ΔΕ22 Φύ¬ 
λαξης - Πληροφόρησης, που υπηρετεί στο Ε.Α.Μ., κατά 
την εκτέλεση της υπηρεσίαςτους, εκθέτοντας τον εαυτόν 
τους σε κίνδυνο, χωρίς τούτο να επιβάλλεται από τα κα- 
θήκοντά τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΑ/Δ3/Α/3471/741 (7) 

Πρόσληψη συμβούλων για την εκπόνηση έρευνας μελέ¬ 
της των Όρων και Προτύπων Υγειονομικής Κάλυψης 
των αεροδρομίων της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 περι'ΔΕΜ καιΟργανώ- 
σεως ΥΠΑ, όπως τροποποιήθηκε με το Ν.1141/81 και Ν. 
1340/83. 

2. Το Π.Δ. 56/89 περί Οργανισμού ΥΠΑ. 

3. Τις διατάξεις της Σύμβασης του Σικάγο, η οποία κυ¬ 
ρώθηκε με το Ν. 211/47 (ΦΕΚ35Α). 

4. Το περιεχόμενο των ενσωματωμένων στην παραπά¬ 
νω Σύμβαση Παραρτημάτων και ειδικότερα του Παραρ¬ 
τήματος 9. 

5. Τις διατάξεις του Ν. 1815/88 (ΦΕΚ 250Α) «Κύρωση 
του Κώδικα Αεροπορικού Δικαίου». 

6. Το άρθρο 37 του Π.Δ. 533/81 «Κανονισμός διευκο¬ 
λύνσεων αεροπορικών μεταφορών». 

7. Το Ν.Δ. 278/69 «Περί κυρώσεως του διεθνούς Υγειο¬ 
νομικού Κανονισμού». 

8. Την παρ. 2 του άρθρου έκτου του Ν. 2338/95, όπως 
συμπληρώθηκε με την παρ. 3 του άρθρου 13 του Ν. 
2465/96 με τις οποίες καθορίζεται: η πρόσληψη συμβού¬ 
λων κατά την κρίση της ΥΠΑ για την εκπλήρωση των σκο¬ 
πών της, ο καθορισμός ελευθέρως των όρων παροχής 
των υπηρεσιών τους και η αμοιβή των συμβούλων δια κοι¬ 
νής αποφάσεως των Υπουργών Οικονομικών και Μετα¬ 
φορών και Επικοινωνιών. 

9. Τις διατάξειςτου άρθρου 29Α'του Ν. 1558/85 (Α' 137), 
που προστέθηκε με το άρθρο 27 του Ν. 2081/92 (Α' 154) 
και τροποποιήθηκε με το άρθρο 1 παρ. 2α του Ν. 2469/97 
(Α' 38) και το γεγονός ότι από τις προτεινόμενες διατάξεις 

προκαλείται εφάπαξ δαπάνη ύψους 50.000.000 δρχ ή 
146.735,14 ΕΥΡΩ σε βάρος του κρατικού προϋπολογι¬ 
σμού τρέχοντος έτους (εφ39-120) και θα αντιμετωπιστεί 
κατά τα οριζόμενα στις παρ.6 και 7 της παρούσας. 

10. Τηναρ. 1100383/1330/0006Α/31.10.2001 απόφαση 
του Πρωθυπουργού και Υπουργού Οικονομικών με θέμα 
«Καθορισμός αρμοδιοτήτων των Υφυπουργών Οικονομι¬ 
κών» (Β1485). 

11. Την ανάγκη εκσυγχρονισμού, βελτίωσης και ανα¬ 
βάθμισης των υγειονομικών και ιατρικών υπηρεσιών που 
παρέχονται στα Ελληνικά αεροδρόμια, αποφασίζουμε: 

1. Την πρόσληψη συμβούλων ως ακολούθως: 

- Δημήτριο Μπιλάλη, Πρόεδρο Επιστημονικού Συμβου¬ 
λίου ΕΚΑΒ. 

- Γεώργιο Κρεατσά, Καθηγητή Γυναικολογίας-Μαιευτι- 
κής Πανεπιστημίου Αθηνών. 

- Δημήτριο Κρεμαστινό, Καθηγητή Καρδιολογίας Πανε¬ 
πιστημίου Αθηνών. 

- Αλκιβιάδη Κωστάκη, Καθηγητή Χειρουργικής Πανεπι¬ 
στημίου Αθηνών. 

- Γεώργιο Παπαχρήστου, Αν. Καθηγητή Ορθοπεδικής 
Πανεπιστημίου Αθηνών. 

- Δαμιανό Σακκά, Καθηγητή Νευροχειρουργικής Πανε¬ 
πιστημίου Αθηνών. 

- Κων/νο Φωτιάδη, Αν. Καθηγητή Χειρουργικής Πανεπι¬ 
στημίου Αθηνών. 

- Γεώργιο Χρούσσο, Καθηγητή Παιδιατρικής Πανεπι¬ 
στημίου Αθηνών. 

- Αναστάσιο Κωτσιόπουλο, Καθηγητή Αρχιτεκτονικής 
ΑΠΘ. 

- Θεοδώρα Παπαδημητρίου, Αρχιτέκτων. 

Ο Γρηγόριος Σκαλκέας, Ακαδημαϊκός-Ομότιμος Καθη¬ 
γητής Χειρουργικής πρόκειται να συντονίσει ως Επίτιμος 
Πρόεδρος το έργο των Συμβούλων, χωρίς αμοιβή. 

Ο Θεοχάρης Μυλώνης, Προϊστάμενος Τμήματος Οικο¬ 
νομικού Προγραμματισμού του Υπουργείου Υγείας, θα 
συμμετέχει στις εργασίες της Ομάδας των επιστημόνων, 
χωρίς αμοιβή. 

2. Οι σύμβουλοι αυτοί προσλαμβάνονται για την, εντός 
έξι (6) μηνών από την υπογραφή της παρούσας, εκπόνη¬ 
ση έρευνας-μελέτης σχετικά με: 

α. Τους όρους και τα πρότυπα ιατρικής και υγειονομι¬ 
κής κάλυψης αεροδρομίων της χώρας σε σχέση με εκεί¬ 
να βάσει των οποίων παρέχονται υπηρεσίες σε αερολιμέ¬ 
νες της Ευρωπαϊκής Ένωσης καθώς και την συγκριτική 
ανάλυση και αξιολόγησή τους σε σχέση με τις δυνατότη¬ 
τες ανταπόκρισης στις υφιστάμενες και μελλοντικές ανά¬ 
γκες της Χώρας. 

β. Την τεκμηριωμένη πρόταση πολιτικής σχετικά με την 
παραπάνω έρευνα, την υφιστάμενη κατάσταση, την ανα¬ 
γκαιότητα ρυθμίσεων και παρεμβάσεων για την διαμόρ¬ 
φωση του πλαισίου για τον σχεδίασμά, οργάνωση και πα¬ 
ροχή υψηλού επιπέδου υγειονομικών και ιατρικών υπηρε¬ 
σιών στα αεροδρόμια της Χώρας. 

3. Οι σύμβουλοι κατά την εκτέλεση του παραπάνω έρ¬ 
γου θα πρέπει να λάβουν υπόψη τους τις θέσεις της Υπη¬ 
ρεσίας Πολιτικής Αεροπορίας και λοιπών φορέων οι οποί¬ 
οι είναι αρμόδιοι για την παροχή υγειονομικών και ιατρι¬ 
κών υπηρεσιών στα αεροδρόμια της Χώρας. 

4. Η συνολική αμοιβή των συμβούλων καθορίζεται στο 
ποσό των 21.500.000 δρχ. 

5. Επιπλέον, οι σύμβουλοι αρχιτέκτονες-μηχανικοί δύ- 
νανται, στην περίπτωση που αυτό απαιτηθεί, και κατόπιν 


εντολής του Υπουργού Μεταφορών και Επικοινωνιών, να 
εκπονήσουν προκαταρκτικές-διερευνητικές εργασίες κα¬ 
ταγραφής της υπάρχουσας αρχιτεκτονικής υποδομής 
στους αερολιμένες της χώρας ή/και σχετικών προτάσεων 
βελτίωσής της. Η συνολική αμοιβή τους για τις εργασίες 
αυτές δεν είναι δυνατόν να υπερβαίνει τα 12.500.000 δρχ. 
αφού προσκομισθούν τα ανάλογα παραστατικά, πλέον 
ΦΠΑ 18%. 

6. Η αμοιβή των συμβούλων θα προέλθει από τις πιστώ¬ 
σεις του ΚΑ0871 «Αμοιβή φυσικών προσώπων» προϋπο¬ 
λογισμού ΥΠΑ, ειδικός φορέας 39/120, οικονομικού 
έτους 2002, ο οποίος για το σκοπό αυτό θα ενισχυθεί με 
μεταφορά πιστώσεων από τον ΚΑ 5161 «Κάθε είδους δα¬ 
πάνες εξοπλισμού, εκτέλεσης εργασιών κλπ». Ο καθορι¬ 
σμός της αμοιβής ενός εκάστου θα γίνει σύμφωνα με τα 
οριζόμενα στις αντίστοιχες συμβάσεις, οι οποίες θα συ- 
ναφθούν μεταξύ της ΥΠΑ και του κάθε ενός εξ αυτών. 

7. Οι μετακινήσεις των συμβούλων στο εσωτερικό ή 
εξωτερικό θα βαρύνουν τις πιστώσεις Προϋπολογισμού 
ΥΠΑ ΚΑΕ 0711-0713 αντίστοιχα. 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

-♦- 

Αριθ. 4526 (8) 

Αύξηση μετοχικού κεφαλαίου της αμιγούς δημοτικής επι¬ 
χείρησης με την επωνυμία «Αναπτυξιακή Επιχείρηση 
Δήμου Αλίμου (Α.Ν.Ε.Δ.Α.)»και τροποποίηση της συ¬ 
στατικής της πράξης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την αριθμ. 329/12.1.1996 απόφαση του Περιφερεια¬ 
κού Διευθυντή Αθηνών, που αφορά τη σύσταση στο Δήμο 
Αλίμου αμιγούς δημοτικής επιχείρησης με την επωνυμία 
«Αναπτυξιακή Επιχείρηση Δήμου Αλίμου (Α.Ν.Ε.ΔΑ.)» και 
δημοσιεύθηκε στο Φ.Ε.Κ. 50/19.1.96τ.Β', όπως μεταγενέ¬ 
στερα τροποποιήθηκε με τις υπ’ αριθμ. 40739/29.11.96, 
25998/24.2.98, 39091/28.8.98, 15942/15.3.99 και 52360/ 
6.12.99 αποφάσεις του Γενικού Γραμματέα Περιφέρειας 
Αττικής που δημοσιεύθηκαν αντίστοιχα στα Φ.Ε.Κ. 1122/ 
16.12.96 τ.Β', Φ.Ε.Κ. 247/13.3.98 τ.Β', Φ.Ε.Κ. 599/16.6.98 
τ.Β' Φ.Ε.Κ. 973/15.9.98 τ.Β' Φ.Ε.Κ. 653/17.5.99 τ.Β' και 
Φ.Ε.Κ. 2198/22.12.99τ.Β'. 

2. Τις διατάξεις των άρθρων 277 έως 284 του Π.Δ/τος 
410/95 (Φ.Ε.Κ. Α'231). 

3. Την αριθμ. 25027/84 απόφαση του Υπουργού Εσωτε¬ 
ρικών που δημοσιεύθηκε στο Φ.Ε.Κ. 244/9.4.1984τ.Β'. 

4. Τις παραγ. 22,23 και 24του άρθρου 11 του Ν. 2503/97 
(Φ.Ε.Κ. 107/30.5.1997 τ.Α'). 

5. Το υπ’ αριθμ. 520/88 Π.Δ. (Φ.Ε.Κ. 236/24.10.1998 
τ.Α'), όπως τροποποιήθηκε με την παρ. 12 του άρθρου 5 
του Ν. 2307/1995. 

6. Την ορθή επανάληψη της 439/2001 απόφασης του 
Δημοτικού Συμβουλίου Αλίμου για τροποποίηση της συ¬ 
στατικής πράξης της αμιγούς δημοτικής επιχείρησης με 
την επωνυμία «Αναπτυξιακή Επιχείρηση Δήμου Αλίμου 
(Α.Ν.Ε.ΔΑ.)», αποφασίζουμε: 

Τροποποιούμε το άρθρο 6, ως προς την παραγρ. α' και 
συμπληρώνουμε την παραγρ. Ν. του άρθρου 2 ως εξής: 

Ν). Η ανάπτυξη τουριστικών δραστηριοτήτων, όπως η 
ίδρυση γραφείου οργάνωσης ταξιδίων, η αγορά και εκμε¬ 
τάλλευση σκαφών αναψυχής, λειτουργία γραφείου συ¬ 
ναλλάγματος, δημιουργία και εκμετάλλευση σκαφών 
αναψυχής, λειτουργία γραφείου συναλλάγματος, δημι¬ 
ουργία και εκμετάλλευση χερσαίου χώρου φύλαξης και 
συντήρησης σκαφών, δημιουργία δραστηριότητας παρο¬ 
χής υπηρεσιών Οαίθπηρ κ.λ.π. 

Άρθρο 6 

α) Ο Δήμος Αλίμου διαθέτει στην επιχείρηση το ποσό 
των ενενήντα εκατομμυρίων (90.000.000) δρχ. σε μετρη¬ 
τά για αύξηση του μετοχικού της κεφαλαίου. Ύστερα από 
την παραπάνω αύξηση το μετοχικό κεφάλαιο της Αναπτυ¬ 
ξιακής Επιχείρησης Δήμου Αλίμου (Α.Ν.Ε.ΔΑ.), ανέρχεται 
στο ποσό των 305.000.000 δρχ. 

Κατά τα λοιπά ισχύει ως έχει η 329/12.1.1996 απόφαση 
του Περιφερειακού Διευθυντή Αθηνών όπως μεταγενέ¬ 
στερα τροποποιήθηκε. 

Κάλυψη δαπάνης 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού 2002 του Δήμου Αλίμου ύψους 
90.000.000 δρχ. για το τρέχον οικονομικό έτος και έχει 
εγγράφει πίστωση στον Κ.Α. 411.9.γ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιανουάριου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ.263, 17374 (9) 

Σύσταση αμιγούς Δημοτικής Επιχείρησης στο Δήμο Μαλε- 
σίνας Νομού Φθιώτιδας, με την επωνυμία «Δημοτική Επι¬ 
χείρηση Ανάπτυξης Δήμου Μαλεσίνας» (Δ.Ε.Α.ΔΗ.Μ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ/τος 
410/95 (Δ.Κ.Κ.), όπως συμπληρώθηκαν και αντικαταστά- 
θηκαν με αυτές του άρθρου 11 (παρ. 22, 23 και 24) του Ν. 
2503/97 (Φ.Ε.Κ. Α' 107) και 27 του Ν. 2081/92 (Φ.Ε.Κ. Α' 
154), όπως αντικαταστάθηκε με αυτές του άρθρου 2 του 
Ν. 2469/97 (Φ.Ε.Κ. Α'38). 

2. Την αριθ. 88/2001 απόφαση του Δημοτικού Συμβου¬ 
λίου Δήμου Μαλεσίνας περί συστάσεως αμιγούς Δημοτι¬ 
κής Επιχείρησης με την επωνυμία «Δημοτική Επιχείρηση 
Ανάπτυξης Δήμου Μαλεσίνας» (Δ.Ε.Α.ΔΗ.Μ). 

3. Την αριθ. 1100/11.2.98 απόφασή μας, με την οποία 
μεταβιβάστηκε το δικαίωμα υπογραφής «Με εντολή Γ ενι¬ 
κού Γραμματέα» στο Διευθυντή Αυτοδιοίκησης και Απο¬ 
κέντρωσης (Φ.Ε.Κ. Β' 179/25.2.98), αποφασίζουμε: 

1. Συνιστούμε στο Δήμο Μαλεσίνας αμιγή Δημοτική 
Επιχείρηση με την επωνυμία «Δημοτική Επιχείρηση Ανά¬ 
πτυξης Δήμου Μαλεσίνας» (Δ.Ε.Α.ΔΗ.Μ.). 

2. Σκοπός της Επιχείρησης είναι: 

• Η κοινωνική, οικονομική και πολιτιστική ανάπτυξη του 
Δήμου Μαλεσίνας και της ευρύτερης περιοχής. 


• Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινωνικούς φορείς. 

• Η ίδρυση και συμμετοχή σε επιχειρήσεις που συμβάλ¬ 
λουν στην τοπική ανάπτυξη και προωθούν τους σκοπούς 
της επιχείρησης, την στρατηγική του Δήμου Μαλεσίνας 
και την πραγμάτωση του ευρύτερου αναπτυξιακού, κοινω¬ 
νικού και πολιτιστικού ρόλου της τοπικής αυτοδιοίκησης. 

• Η σύναψη προγραμματικών συμβάσεων. 

• Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς και άλλους φορείς. 

• Η ανάληψη επενδυτικών πρωτοβουλιών ή η συμμετοχή 
σε επενδυτικές πρωτοβουλίες άλλων φορέων για την αξιο¬ 
ποίηση γεωργικών, κτηνοτροφικών, δασικών, τουριστικών, 
πολιτιστικών και άλλων φυσικών πόρων και αγαθών. 

• Η επιμόρφωση των στελεχών των ΟΤΑ, των νομικών 
τους προσώπων δημοσίου δικαίου και επιχειρήσεώντους. 

• Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστικές. 

• Η διοργάνωση κάθε είδους κοινωνικών, μορφωτικών, 
πολιτιστικών και αθλητικών εκδηλώσεων. 

• Η δημιουργία νέων θεσμών αθλητικού χαρακτήρα κα¬ 
θώς και η προώθηση των ήδη υπαρχόντων. 

• Η κατασκευή, εκμετάλλευση και διαχείριση χώρων 
για κοινωνικούς, πολιτιστικούς, αθλητικούς και ψυχαγω¬ 
γικούς σκοπούς. 

• Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινωνικές αρχές και φορείς για την εξασφάλιση χρη¬ 
ματοδοτήσεων για την ίδια την επιχείρηση ή για λογαρια¬ 
σμό του Δήμου Μαλεσίνας ή άλλων ΟΤΑ και γενικότερα 
τρίτων, που προωθούν την ανάπτυξη της περιοχής. 

• Η εκπόνηση και ανάθεση εκπόνησης πάσης φύσεως 
μελετών. 

• Η προστασία εκμεταλλεύσεων. 

• Η συντήρηση της αγροτικής οδοποιίας της εδαφικής 
περιφέρειας του Δήμου. 

• Η αξιοποίηση των τοπικών υδάτων και λοιπών φυσι¬ 
κών πόρων. 

• Η ανάληψη εργολαβιών για την κατασκευή πάσης 
φύσεως έργων (κτιριακών ,έργων οδοποιίας, έργων 
ύδρευσης - άρδευσης, κατασκευής πεζοδρομίων, πλακο¬ 
στρώσεων, διαμόρφωσης κοινόχρηστων χώρων κ.λ.π.). 

• Η αναπαλαίωση των εγκαταστάσεων - κτιρίων που 
μπορούν να φιλοξενήσουν τουριστικές & πολιτιστικές 
δραστηριότητες (αρχοντικά, Μουσεία), η διοίκηση, η δια¬ 
χείριση και η εκμετάλλευση αυτών, καθώς και άλλων, συ¬ 
ναφών με το αντικείμενο της επιχείρησης εγκαταστάσε¬ 
ων, για την βελτίωση του τουριστικού προϊόντος της πε- 
ριοχής. 

• Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου Μαλεσίνας, καθώς και των 
χώρων άθλησης και αναψυχής. 

• Η εκπόνηση εφαρμοσμένων προγραμμάτων κοινωνι¬ 
κής πρόνοιας. 

• Η προώθηση των τοπικών προϊόντων και υπηρεσιών. 

• Η αξιοποίηση, αγορά και λειτουργία χερσαίων μετα¬ 
φορικών μέσων και πάσης φύσεως μηχανημάτων. 

• Η ανάδειξη και αξιοποίηση των αρχαιολογικών και 
ιστορικών μνημείωντης περιοχής του Δήμου Μαλεσίνας. 

• Η οργάνωση και υλοποίηση εκπαιδευτικών και επι¬ 
μορφωτικών προγραμμάτων για την κατάρτιση ανέργων 
δημοτών στους συγκεκριμένους τομείς δραστηριότητας 
της επιχείρησης. 

• Η συνεργασία και η μεταφορά επιτυχημένων πρακτι¬ 
κών από το εσωτερικό και το εξωτερικό στους αντίστοι¬ 
χους τομείς δραστηριότητας της επιχείρησης, η αξιοποίη¬ 
ση εθνικών και ευρωπαϊκών προγραμμάτων και πρωτοβου¬ 
λιών, στους τομείς τουρισμού, πολιτισμού, αθλητισμού και 
περιβάλλοντος, οι διαπολιτισμικές ανταλλαγές και η συμ¬ 
μετοχή σε τοπικά, περιφερειακά και ευρωπαϊκά δίκτυα και 
η καλύτερη αξιοποίηση των πολιτιστικών συλλόγων. 

• Η συμμετοχή σε κάθε άλλη δραστηριότητα άλλων φο¬ 
ρέων συναφή με το σκοπό και το έργο της επιχείρησης. 

3. Η διάρκεια της επιχείρησης είναι πενήντα (50) έτη και 
αρχίζει από την δημοσίευση της απόφασης στην Εφημε¬ 
ρίδα της Κυβερνήσεως. 

4. Έδρα της Επιχείρησης είναι ο Δήμος Μαλεσίνας. Ο 
Δήμος θα φροντίσει επίσης για την παραχώρηση του κα¬ 
τάλληλου χώρου που θα στεγαστούν τα γραφεία της επι¬ 
χείρησης. 

5. Η Επιχείρηση διοικείται από επταμελές διοικητικό 
συμβούλιο. Από τα μέλη του διοικητικού συμβουλίου οι 
πέντε (5) θα είναι αιρετοί εκπρόσωποιτου Δήμου Μαλεσί¬ 
νας έκτων οποίων ένας (1) της μειοψηφίας, ένας (1) εκ¬ 
πρόσωπος των εργαζομένων ατην επιχείρηση αν αυτή 
απασχολεί περισσότερους από είκοσι (20) εργαζομένους 
(σε αντίθετη περίπτωση τη θέση του καταλαμβάνει επί¬ 
σης αιρετός σύμβουλος) και ένας (1) εκπρόσωπος κοινω¬ 
νικού φορέα της περιοχής. 

6. Ο Δήμος θα καταβάλλει στην Επιχείρηση χρηματικό 
ποσό 20.000.000 δραχμών (€ 58694.05) ως αρχικό κε¬ 
φάλαιο για την κάλυψη των λειτουργικών δαπανών, εντός 
τετραετίας από την έγκριση της σύστασης. Η πρώτη δό¬ 
ση θα καταβληθεί με τον προϋπολογισμό του έτους 2002. 

7. Πόροι της επιχείρησης είναι: 
α) Η εισφορά του Δήμου 

β) Τα έσοδα από τη διάθεση των προϊόντων της, τη χρή¬ 
ση των υπηρεσιών που παρέχει και των έργων της. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από τη δική της περιουσία, 
ε) Κάθε είδους επιχορηγήσεις που προέρχονται από δη¬ 
μόσιους ή ιδιωτικούς φορείς, φυσικά ή νομικά πρόσωπα 
από την Ελλάδα ή το εξωτερικό. 

8. Η επιχείρηση διαλύεται: 

α) με τη συμπλήρωση της πεντηκονταετίας, εκτός αν 
άλλως αποφασίσει το Δημοτικό Συμβούλιο του Δήμου 
Μαλεσίνας πριν την εκπνοή της, 
β) με απόφαση του Δημοτικού Συμβουλίου Μαλεσίνας, 
που λαμβάνεται με την απόλυτη πλειοψηφία του συνολι¬ 
κού αριθμού των μελών του 
γ) σε περίπτωση πτώχευσης της. 

Τη διάλυση της επιχείρησης ακολουθεί η εκκαθάριση 
της. Στην περίπτωση αυτή η εκκαθάριση γίνεται από εκ- 
καθαριστές που ορίζει με απόφασή του το Δημοτικό Συμ¬ 
βούλιο. Μετά την εκκαθάριση της περιουσίας της επιχεί¬ 
ρησης, όσα περιουσιακά στοιχεία απομένουν περιέρχο¬ 
νται στο Δήμο Μαλεσίνας. 

Ακροτελεύτια διάταξη 

Από τις διατάξεις της απόφασης αυτής προκαλείται δα¬ 


πάνη σε βάρος του προϋπολογισμού του Δήμου Μαλεσί¬ 
νας για το έτος 2002 και για τα επόμενα τρία (3) οικον.έτη 
2003,2004 και 2005 εκ δραχμών 5.000.000 (€ 14.673,51) 
ετησίως. Η σχετική πίστωση θα εγγράφεται κάθε χρόνο 
στον κωδικόΚ.Α.212.9.τουπροϋπολογισμούτουΔήμου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 25 Ιανουάριου 2002 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

I. ΓΡΑΦΙΤΗΣ 
-♦- 

Αριθ. 648 (10) 

Καθιέρωση και κατανομή Υπερωριακής Εργασίας Α' εξα¬ 
μήνου 2002 για τις ανάγκες Ποιοτικού - Φυτοϋγειονο- 
μικού και Ποσοτικού ελέγχου στους Υπαλλήλους της 
Νομαρχιακής Αυτοδιοίκησης. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 15 του Ν. 2592/98(ΦΕΚ 
57/Α/18.3.98) που αντικαθιστά το άρθρο 18 του Ν. 2470/ 
97(ΦΕΚ 40/Α/21.3.97) «Αναμόρφωση μισθολογίου προ¬ 
σωπικού Δημόσιας Διοίκησης και άλλες συναφείς διατά¬ 
ξεις» το άρθρο 10 του Ν. 2732/30.7.99 (ΦΕΚ 154 Α) σχετι¬ 
κά με την απασχόληση Γ εωπόνωντις Κυριακές καιημέρες 
αργίας και νυχτερινές ώρες. 

2. Τις διατάξειςτου άρθρου ΙΟτου Ν. 2606/98 (ΦΕΚ89/ 
Α/22.4.98) «Μισθολογικές ρυθμίσεις κλπ.» 

3. Τις διατάξεις της παρ. 8 του άρθρου 55 του Ν. 2738/ 
9.9.99 (ΦΕΚ180/Α). 

4. Το έγγραφο του Υπουργείου Γεωργίας αρ. 227250/ 
21.01.2002 «Υπερωρίες Α' εξαμήνου 2002 για τους υπαλ¬ 
λήλους των Νομαρχιακών Αυτοδιοικήσεων που ασχολού¬ 
νται με τον Ποιοτικό - Φυτοϋγειονομικό έλεγχο. 

5. Την ανάγκη καθιέρωσης υπερωριακής εργασίας των 
Γεωπόνων της Δ/νσης Γεωργίας της Νομαρχίας μας που 
ασχολούνται με τον Ποιοτικό έλεγχο κατά το Α' εξάμηνο 
του έτους 2002. 

6. Το γεγονός ότι από την απόφασή μας αυτή προκαλεί- 
ται δαπάνη 13.720 ευρώ ή 4.675.000 δρχ. η οποία βαρύνει 
τις πιστώσεις του προϋπολογισμού του Κ.Τ.Γ.Κ. και Δα¬ 
σών ΦΟ 293, ΚΑΕ 0511,0512,0521 και0522 Ν.Α. ΠΕΛΛΑΣ, 
αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη όλως εξαιρετικών ή απρόβλεπτων 
αναγκών για τους Γεωπόνους της Δ/νσης Γεωργίας 
Έδεσσας που θα ασχοληθούν με τον Ποιοτικό και Ποσο¬ 
τικό έλεγχο εισαγομένων, εξαγομένων, αποσυρμένων ή 
διακινούμενων στις τρίτες χώρες και της Ευρωπαϊκής 
Ένωσης γεωργικών προϊόντων νωπών και μεταποιημέ¬ 
νων ή προοριζόμενων για μεταποίηση κατά το Α' εξάμηνο 
ως ακολούθως: 

1. Για τους Γεωπόνους που θα ασχοληθούν με τον ποι¬ 
οτικό, φυτοϋγειονομικό και ποσοτικό έλεγχο των νωπών 
γεωργικών προϊόντων, σύνολο ωρών υπερωριακής απο¬ 
γευματινής εργασίας μέχρι 1.600 και υπερωριακής εργα¬ 
σίας νυχτερινών Κυριακών και εξαιρέσιμων μέχρι 500 και 
συνολικής δαπάνης μέχρι 9.978 ευρώ ή 3.400.000 δρχ. 

2. Γ ια τους Γ εωπόνους που θα ασχοληθούν με τον ποι- 

σηκό και ποσοτικό έλεγχο των μεταποιημένων ή προορι- 
ζόμενων για μεταποίηση γεωργικών προϊόντων σύνολο 
υπερωριακής απογευματινής εργασίας μέχρι και 770 και 
υπερωριακής εργασίας νυχτερινών, Κυριακών και εξαιρέ¬ 
σιμων μέχρι 60 και συνολικής δαπάνης 3742 ευρώ ή 
1275000 δρχ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 28 Ιανουάριου 2002 

Ο Νομάρχης 
ΜΙΧ. ΚΑΡΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




